钦定古今图书集成/历象汇编/庶征典/第120卷 > 明二
## 钦定古今图书集成/历象汇编/庶征典/第120卷 > 明二

### 穆宗隆庆元年地震

按《福建通志》：“隆庆元年正月二十九日酉刻地震，二
月二十一日未时小震，四月初三日酉时又震。”
隆庆二年地震地裂。

按《畿辅通志》：“隆庆二年春三月戊子，地震有声，经旬
乃止。乐亭地裂三丈，迁安滦河岸裂得龙蜕，长二十
五丈馀，大二十馀围。”

按《山西通志》：“隆庆二年秋七月，陵川地裂二十馀丈，
宽尺许。”

按《湖广通志》：“隆庆二年三月，襄阳地动。四月，光化地
震。”

隆庆三年，地震。

按《浙江通志》：“隆庆三年嘉兴地震。”

隆庆四年，地震。

按明《昭代典则》，“隆庆四年夏四月，京师因有地震之
变，诏释尚宝司丞郑履淳及内官李芳等于狱。刑科
给事中舒化等，以热审届期，请释系狱郑履淳、李芳
等三十五人。时瘐死者已六人，而馁瘠者居半，诏释
为民，芳等四人充南京净军，馀系如故。”

按《浙江通志》：“隆庆四年，象山地震。”

隆庆五年，地震、地陷。

按《明昭代典则》：“隆庆五年六月辛卯朔，京师地震者
三。”

按《广西通志》：“隆庆五年，布政司地陷。”

隆庆六年，地震。

按：《山西通志》：“隆庆六年，祁县地震有声。”

按《广西通志》：“隆庆六年武缘县地震。”

### 神宗万历元年地震

按《四川总志》：“万历元年四月初五日亥时，叙州府地
大震。十三日戌时复震。八月初七、初八、初九及十八
日，叙州府、雅州俱地震有声。”

万历二年，地震。

按《浙江通志》。“万历二年，瑞安山崩地震，压死人畜。”
按《湖广通志》。“万历二年，公安天水地震。”

按《福建通志》：“万历二年八月，地大震。”

按《广西通志》：“万历二年七月朔，怀集县地震，望日又
震。”

万历三年，地震。

按《江西通志》：“万历三年，南昌地震。”

按《湖广通志》：“万历三年二月，黄冈等县地震，常德、岳
州、武昌地震有声。”

万历四年，地震。

按《山东通志》：“万历四年春二月，乐安地震。”

按《云南通志》：“万历四年九月，腾越地震。”

万历五年，地震。

按《广东通志》：“万历五年秋七月，广州地震。”

万历六年，地震陷。

按《广西通志》：“万历六年春正月，临桂东乡冷水村地
崩，陷震如雷，周广约十丈，深不可测。”

按《云南通志》：“万历六年十二月庚午，永昌地震，三贤
祠屋瓦荡尽，祠内外死伤者十馀人。”

万历七年，地震。

按《贵州通志》：“万历七年秋九月，兴隆黄平地震，
万历八年地震。”

按《山西通志》：“万历八年秋八月，文水、岳阳地震，有声
自北而南。”

按《潞安府志》：“万历八年九月二十七日，夜五鼓地震，
未刻又震。”

按《浙江通志》：“万历八年，象山地震。”

万历九年地震按《山西通志》：“万历九年夏四月，广陵地震，有声如雷，
摧毁岩崖垣屋。”

按《云南通志》：“万历九年二月，腾越地震。”

万历十年，地震裂。

按《畿辅通志》，“万历十年，各州县相继地震”，重轻不等。
按《山西通志》，万历十年春二月，高平地裂。换马镇北
山数处地裂，宽尺馀，长数丈。大同地震。坏官民庐舍。
万历十一年地震。

按《山西通志》，“万历十一年，静乐地大震崩。”广陵地震。
按《江南通志》，万历十一年，松江地震。器相轧有声。
万历十二年地震。

按《畿辅通志》：“万历十二年，各州县相继地震，重轻不
等。”

按《山西通志》，“万历十二年，山阴地震，月馀方止。”
按《广东通志》，万历十二年夏六月地震，秋七月又震。
“万历十三年地震。”

按《山西通志》：“万历十三年春正月，广昌地震。十七日，
高平地震，自午至夜，大震三次。”

按《湖广通志》：“万历十三年，蕲水地震。”

按《广东通志》：“万历十三年，新宁地震有声。”

万历十四年，地裂地震。

按《畿辅通志》：“万历十四年春，地裂于鸡泽吴官营，阔
二丈，长四十步。”

按《陕西通志》：“万历十四年冬，澄城地震。”

按《浙江通志》：“万历十四年，馀姚地震。”

按《福建通志》：“万历十四年，莆田孝义里地裂丈馀，水
涌出黑沙，味如硫黄，沙上多牛迹。”

按《广西通志》：“万历十四年十二月十八日，平乐府地
震，瓦房俱响。”

按《云南通志》：“万历十四年二月，蒙化地震，城堞，官民
居皆圮，死伤二十馀人。”

万历十五年，地震。

按《泽州志》：“万历十五年，陵川地震。”

按《云南通志》：“万历十五年，腾越地震。”

万历十六年，地震。

按《山西通志》：“万历十六年春三月，陵川地震。九月，猗
氏地震。”

按《浙江通志》：“万历十六年，嘉兴地震。”

按《云南通志》：“万历十六年，澂江、元江地震。闰六月，临
安、通海、曲江同日地震，有声如雷，山木摧折，河水噎
流。通海城垣、公署民居皆圮压，死者众，曲江尢甚。
万历十七年地震。”

按《山西通志》：“万历十七年，太原地震，昼数十次，夜尢
甚。”

按《浙江通志》：“万历十七年，嘉兴馀姚地震。”

按《广东通志》，“万历十七年冬十一月，归善地震。”
按《云南通志》，“万历十七年，省城地震。”

万历十九年，地震。

按《云南通志》：“万历十九年七月，腾越地震，城圮数十
丈，军民庐舍皆坏。”

万历二十年，地震。

按《浙江通志》：“万历二十年，嘉兴地震。”

按《云南通志》：“万历二十年，大理地震。”

万历二十一年，地震。

按《浙江通志》：“万历二十一年，宁波地震。”

按《云南通志》：“万历二十一年十二月，省城地震。
万历二十二年，地震。”

按《浙江通志》：“万历二十二年，严州地震。”

按《福建通志》：“万历二十二年四月，惠安地震如雷，声
从东方来，渐从西去。”

万历二十三年，地震。

按《陕西通志》：“万历二十三年，凤翔地震。”

按《浙江通志》：“万历二十三年，嘉兴地震。”

万历二十四年，地震。

按《福建通志》：“万历二十四年九月，地大震。”

按《云南通志》：“万历二十四年八月，省城澂江路南阳
宗镇南地震，姚安、定远、景东地震。”

万历二十五年，地生毛，涌水，地震。

按《福建通志》：“万历二十五年春，遍地生毛。八月二十
八日，溪水自涌，水溢数尺。”

按《山东通志》：“万历二十五年冬，地震，有声哼哼如车
音，良久乃止。”

万历二十七年，地震。

按《陕西通志》：“万历二十七年，蓝田地震。”

按《云南通志》：“万历二十七年八月二十八日，嵩明路
南曲靖地震。嵩明坏民居，曲靖有声如雷。九月，永昌
地震。”

万历二十八年，地震。

按《福建通志》，“万历二十八年八月，同安地大震。”
按《云南通志》，万历二十八年，寻甸地震，经旬乃息。镇
南地震有声。十月，云南州县同日地震万历二十九年地震。

按《云南通志》，“万历二十九年七月晦，寻甸地震。”
按《贵州通志》，“万历二十九年夏六月，定番州地震。”
“万历三十一年，地震生毛。”

按《福建通志》：“万历三十一年七月，惠安地大震。十月，
地生毛。”

万历三十二年，地震地裂。

按《山西通志》：“万历三十二年，绛州大水，地裂辛雷诸
村，雨雷异常，水深数尺，忽地裂，水注之，水尽复合。又
诸裂处外隔而中通，有谷麦及人或陷于此而漂出
于他处者。”

按《浙江通志》：“万历三十二年，两浙地震。”

按《湖广通志》：“万历三十二年，安陆汉川地震。”

按《福建通志》：“万历三十二年十一月初八日地震，初
九日夜大震，自东北向西南。是夜连震十馀次，山石
海水皆动，地裂数次，郡城更甚。兴化府地大震，城崩
数处，田地皆裂，出黑沙，味如硫黄，水尽涸。又开元东
镇国塔第一层尖石坠，第二层第三层扶栏因之并
碎，城内外庐舍圮履舟甚多。”

按《四川总志》：“万历三十二年闰九月，龙安、保宁、松茂
地震。”

按《广西通志》：“万历三十二年夏五月二十八日亥时
地震，六月初四日再震，八月二十六日亥时震，十一
月又震。”

万历三十三年，地震。

按《浙江通志》：“万历三十三年，温州、衢州地震。”

按《湖广通志》：“万历三十三年，黄冈地震。”

按《广东通志》：“万历三十三年夏五月，琼州地震，自东
北起，声响如雷，公署民房倾倒殆尽，郡城中压死者
数千人。”

按《广西通志》：“万历三十三年，容县地震，自东而西，声
如霹雳，是岁米贵。”

万历三十四年，荥河岸崩地震。

按《山西通志》，万历三十四年，荥河河岸崩，近城老岸
尽崩。或谓有裨文风，平阳地窟，因建文昌祠。掘见一
窟，云气中起，滃然有声，穴深丈馀，周甃砖中一碣，有
“万物遂昌”之文。或说主文明，是年得第者数人。
按《云南通志》，万历三十四年十一月丙寅朔，宁安地
震，日晡时起，殷殷如雷声，城垣梵宇、官署民庐倾圮
殆尽，死者数千人。

万历三十五年，地震。

按《陕西通志》：“万历三十五年八月十二日夜半地震，
屋瓦皆裂。”

按《福建通志》：“万历三十五年正月，地震。”

按《云南通志》：“万历三十五年五月，武定地震。”

万历三十六年，地震。

按《四川总志》：“万历三十六年闰六月十三日，合江县
民程曰清、胡志安等家房地大震，顷之，房屋茔墓俱
翻没，疆界尽，无损田粮二石六斗有奇。巡抚乔壁星
题准豁免赈恤。十一月朔午时，建武所地震有声自
北而南。”

按《云南通志》：“万历三十六年十二月癸未，永昌府地
震。乙卯，腾越地震。”

万历三十七年，地震。

按《山西通志》：“万历三十七年夏四月，省城地震，是月
十二日晚地震，七月初二日又震。”

按《福建通志》，“万历三十七年五月初六日地震。”
按《云南通志》，“万历三十七年正月甲申朔，永昌地震。”
“万历三十八年地震。”

按《四川总志》：“万历三十八年春正月寅时，马湖、叙州、
沐川、建武地震，声如雷鸣，房屋掣动，庆符县城垣崩
坏十馀丈。三月十九日酉时，石泉坝底等处地震，门
扉自阖。六月十七日巳时，松潘、漳腊、小河、平番地震，
声大如鼓。”

按《云南通志》：“万历三十八年十二月，定远地震。
万历三十九年，地震。”

按《广东通志》，“万历三十九年，长乐地震，经月方止。”
按《云南通志》，万历三十九年，姚安、定远地震。三月姚
州、大理地震，宾川地震，有声如雷。迷渡地震如荡舟；
猛印地震声如雷，裂城垣一线。

万历四十年，地震。

按《云南通志》：“万历四十年二月，省城罗次、木密、曲靖
同日地震，木密城圮六十馀丈。”

万历四十一年，地震。

按《江西通志》：“万历四十一年秋八月，贵溪地震。冬十
二月，宁都地震有声。”

万历四十二年，地震。

按《山西通志》：“万历四十二年，太原、平阳、沁州、武乡、高
平地震，武乡为甚，人民有压死者。”

按《湖广通志》，“万历四十二年夏四月，黄州地震。”
按《云南通志》：“万历四十二年六月朔，永昌地震。二十三日，声如雷鼓。”

万历四十三年，地震地裂。

按《畿辅通志》：“万历四十三年，地裂于永平刘营村，阔
五丈，深无底。”

按《山西通志》：“万历四十三年九月，平遥地震，坏屋舍
甚多。”

按《云南通志》：“万历四十三年夏，景东地震。八月朔，楚
雄、姚安、镇南、定远地震，楚雄城圮十馀丈。”

按《贵州通志》：“万历四十三年，都匀地震。”

万历四十四年，地震。

按《江南通志》：“万历四十四年秋，淮徐地震。”

按《云南通志》：“万历四十四年正月，省城地震。”

万历四十五年，地震。

按《四川总志》：“万历四十五年十月初一日戌时，成都
地震。”

按《云南通志》：“万历四十五年七月，晋宁地震。”

万历四十六年，地震。

按《陕西通志》，“万历四十六年，清水地震四十馀日。”
按《四川总志》，万历四十六年九月十八日子时，地震
有声如雷，屋宇荡摇，林鸦皆鸣。十九日巳时至子时，
二十日寅时，二十一日子时，二十八日卯时，连数日
皆震如前。

万历四十七年，地震。

按《四川总志》：“万历四十七年，川东地震，三月五日地
震，六月二十六日，未初地震。”

万历四十八年，地震地陷。

按《云南通志》：“万历四十八年，广通镇南洱海地震。七
月庚子，易门老场西岳街地陷五十馀丈，倾民居，死
者二百馀人。”

### 光宗泰昌元年地震

按《云南通志》：“泰昌元年十一月，曲靖寻甸地震。”

### 熹宗天启元年地震

按《山东通志》：“天启元年，临淄、乐安地震。”

按《陕西通志》：“天启元年正月初一日夜半，宁夏地震
如雷。初九日又震。五月，宁夏地裂数处，阔三四尺，长
五六尺，中有气，人不敢下视。”

按《云南通志》：“天启元年，元谋地震，声如雷。六月，猛印
地震有声。十月，罗次富民地震。十二月，省城地震。
天启二年地震。”

按《山东通志》：“天启二年三月地震。”

按《云南通志》：“天启二年四月，省城地震。”

天启三年，地震出血。

按《山东通志》：“天启三年地震，夏地出血。”

按《江南通志》，“天启三年十二月二十一日申时，淮安
地震，淮湖水翻，房屋俱动。”江南苏松等处同时
按《浙江通志》，“天启三年，嘉兴、宁波、萧山地震。”

按《云南通志》：“天启三年四月，云南县地震，倾楼橹雉
堞，坏民居五百馀所。大理地震，声如吼，地裂五区。十
一月壬戌，师宗地震。”

天启四年，地震。

按《山西通志》。“天启四年春，忻州地震，多毁庐舍。”
按《浙江通志》。“天启四年，上虞地震。”

按《云南通志》：“天启四年，十八寨地震。六月，丽江地震
如雷，倾庐舍。”

天启六年，地震。

按《畿辅通志》：“天启六年五月初六日巳时，京师地震。
王恭厂灾。六月初六日丑时，地大震千馀里。”

按《山西通志》：“天启六年六月，大同府州县地震。”《朝野
纪闻》云：“大同府六月初五日丑时，地震从西北起，东
南而去，其声如雷，摇塌城楼城墙二十八处。浑源州
从西起城撼山摇，声如巨雷，将城垣大墙并四面官
墙震倒甚多。王家庄堡天飞云气一块，明如星色，从
干地起，声如巨雷之状，连振二十馀顷。至辰时仍不
时摇动，本堡男妇群集，涕泣之声遍野摇动，内外女
墙及里大墙二十馀丈，仓库公署、军民庐舍，十倾八
九。压死多命，积尸匝地，秽气冲天，惨恻不忍见闻，《灵
丘》亦然。”广昌同日四鼓地震，摇倒城垣，开三大缝，有
大小妖魔日夜为祟，民心惊怖。知县斋戒沐浴，请僧
道百人，于关帝庙、城隍庙、娘娘庙诵经设醮，旬日渐
息。

天启七年，地震。

按《山西通志》：“天启七年，河曲地震，坏屋甚多，经二三
月方息。”

按《陕西通志》：“天启七年，米脂地震。”

按《浙江通志》：“天启七年八月，处州地震。”

### 愍帝崇祯二年地震

按《湖广通志》：“崇祯二年，湖广地震，有声如雷，夏又震，
十月又震。”

崇祯三年，地震。

按《湖广通志》，“崇祯三年七月，沔阳地震，九月又震。十
二月，襄阳地震有声按《福建通志》，“崇祯三年十月，武平磜坑高家锅地出
血。明年流寇大作，将士死殆尽，督抚熊文灿会剿，直
捣其穴。”

崇祯四年地震。

按《江西通志》：“崇祯四年七月十八日，南昌及各府地
震，十月十六日又震。”

按《湖广通志》，“崇祯四年元夜，辰州、长沙二郡地震有
声。”五月黄梅地震一月，十月初八日，长沙地大震。
按《福建通志》，崇祯四年十二月二十一日丑时地震。
崇祯五年地裂地震。

按《山西通志》：“崇祯五年秋，汾州地裂，如园村地裂百
丈馀，月馀方合，所裂之井皆竭。”

按《湖广通志》：“崇祯五年，房山等处地震。七月七日夜
半，长沙、衡州地大震。十月地复震。冬，襄阳、南漳地震。
十二月二十五日，襄阳地震。”

按《福建通志》：“崇祯五年二月初二日地震。”

按《广东通志》：“崇祯五年，连州地震有声。”

崇祯六年，地震。

按《湖广通志》：“崇祯六年二月，黄州郡县皆地震。
崇祯七年地震。”

按《陕西通志》：“崇祯七年冬，全省地大震，坏屋伤人，不
计其数。”

按《江西通志》：“崇祯七年三月地震。”

崇祯八年地震。

按《浙江通志》：“崇祯八年，处州、台州、馀姚地震。”

按《湖广通志》：“崇祯八年三月，广济地震有声。冬，黄州
郡县地大震，嗣是屡震。”

崇祯九年，地震。

按《浙江通志》：“崇祯九年，山阴、会稽地震。”

崇祯十一年，地震。

按《河南通志》：“崇祯十一年九月十七日，洛阳卯时地
震，从西北起，隐隐有声。”

按《浙江通志》：“崇祯十一年，宁波地震。”

崇祯十二年，地震地裂。

按《畿辅通志》，崇祯十二年，地裂于永年北汪村。
按《湖广通志》，崇祯十六年三月，沔阳地震。

按《福建通志》：“崇祯十二年，连江浦口地裂，出血，喷激
丈馀。”

崇祯十三年，地震。

按《河南通志》：“崇祯十三年三月，洛阳地震，从西北起，
良久乃止。”

按《束鹿县志》：“崇祯十三年冬，城西张家庄迤东，地裂
一缝，南北长约三十馀丈，阔尺许。以绳测之，莫竟其
底。乡人醮禳之，乃渐合。”

崇祯十五年，地震。

按《山东通志》：“崇祯十五年七月，地震有声。”

按《山西通志》：“崇祯十五年六月，安邑地震，官民庐舍
俱倾，数日方止。”

按《浙江通志》：“崇祯十五年，浦江地震。”

崇祯十六年，地震。

按《福建通志》，“崇祯十六年冬，地大震，有声如雷。”
按《云南通志》，崇祯十六年十一月，姚安地震有声，民
居倾圮无数。

崇祯十七年，地震。

按《江西通志》：“崇祯十七年春二月，袁州地震。”

### 皇清